Inopeplus

Inopeplus er en slekt av nebbiller.

Utseende 
Små (2,4-6,5 millimeter), avlange, flate nebbiller med forkortede dekkvinger, ligner dermed på biller i familien Staphylinidae. Hodet er stort og rundet med ganske små fasettøyne.

Levevis 
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

Utbredelse 
Artene er utbredt i Afrika inkludert Madagaskar.

Systematisk inndeling 
Mange arter som før var plassert i denne slekten er nå overført til andre slekter.

 Ordenen biller, Coleoptera Linnaeus, 1758
 Underordenen Polyphaga 
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien nebbiller, Salpingidae Leach, 1815
 Underfamilien Inopeplinae Grouvelle, 1908
 Slekten Inopeplus Smith, 1851

Liste over artene 

Inopeplus abdominalis Slipinski, 1981
Inopeplus breviusculus (Schaufuss, 1893)
Inopeplus coquerelii (Fairmaire, 1869)
Inopeplus decellei Slipinski, 1981
Inopeplus escalerae Grouvelle, 1905
Inopeplus fragilis Schaufuss, 1893
Inopeplus fritschii (Reitter, 1878)
Inopeplus grandis Grouvelle, 1910
Inopeplus major Grouvelle, 1906
Inopeplus natalensis Slipinski, 1981
Inopeplus oeneomicans Waterhouse, 1879
Inoplectus pictus (Laporte de Castelnau, 1835)
Inoplectus sthulalinga Pal, 2007
Inopeplus ustulatus (Fairmaire, 1899)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.

Eksterne lenker 
 bugguide.net - bildedatabase over nordamerikanske insekter 
 

Nebbiller 
Biller formelt beskrevet i 1835
Dyr formelt beskrevet av Frederick Smith